ⵙⵍⵉⵍⵍⵓ

ⵉⵍⵍⴰ ⵉⵖⵔⵎ ⵏ ⵙⵍⵉⵍⵍⵓ ⴳ ⵜⵖⵔⵎⵜ ⵏ ⴱⵓⵎⴰⵍ ⵏ ⴷⴰⴷⵙ. ⵢⵓⵙⴰ ⴷ ⵉⵏⴳⵔ ⴱⵓⵎⴰⵍ ⴷ ⴰⵢⵜ ⵙⵍⵉⵎⴰⵏ. ⵉⵡⵜⵜⴰ ⵏⵏⵙ ⴷ ⵜⴰⵍⴰⵜ ⵏ 
ⵜⵉⴳⵉⵡ ⴳⵔⴰⵙ ⴷ ⴰⵢⵜ ⵙ ⵍⵉⵎⵏ, ⴰⴳⵯⴷⴷⵉⵎ ⴳⴰⵔⴰⵙ ⴷ ⴱⵓⵎⴰⵍ. ⵍⵍⴰⵏⵜ ⴷⵉⴳⵙ ⴽⵉⴳⴰⵏ ⵏ ⵜⵖⵔⵎⴰⵜⵉⵏ. ⵜⴰⵅⴰⵜⴰⵔⵜ ⴷⵉⴳⵙⵏⵜ ⴷ 
ⵜⵉⵖⵔⵎⵜ ⵏ ⴱⴰⵙⵙⵓ ⵓ ⵎⵉⵎⵓⵏ, ⵜⵟⵟⴼⵓ ⵜⵜ ⵜⵉⵏ ⵓⵀⵎⵎⵓ ⵏⵏⴰ ⵉⵜⵜⵓⴱⵏⴰⵏ ⵜⵉⵢⵔⵉⵡⵉⵏ ⴷⴷⵖ. ⵉⵎⵣⴷⴰⵖ ⵏ ⵙⵍⵉⵍⵍⵓ ⴳⴰⵏ ⴰⵢⵜ ⵓⵏⵉⵔ ⵉⴳⴰⵏ ⴰⵣⴳⵏ ⵏ ⵍⵅⵎⵙ ⵏ ⴰⵢⵜ ⵄⵟⵟⴰ ⴰⵢⵜ ⵓⵏⵉⵔ ⴰⵢⵜ ⵡⴰⵍⵍⴰⵍ. ⴱⴹⴰⵏ ⵉⵎⵣⴷⴰⵖ ⴷⴷⵖ ⵅⴼ ⴽⵕⴰⴹ ⵉⵖⵚⴰⵏ: ⴰⵢⵜ ⴽⵕⴰⴹ, ⴰⵢⵜ ⵓⵎⵏⴰⵚⴼ,
ⴰⵢⵜ ⵕⵕⴱⵄ. ⴷⴰ ⴰⴽⴽⵯ ⵙⴰⵡⴰⵍⵏ ⵜⴰⵎⴰⵣⵉⵖⵜ. ⵜⵍⵍⴰ ⵜⵎⵙⵎⵓⵏⵜ ⵏ ⵜⴰⵢⵎⴰⵜ ⴷⴰ ⵜⴰⴽⴽⴰ ⵜⵉⵎⵙⵉⵔⵉⵏ ⵉ ⵉⵔⴱⴰⵏ ⴷ ⵜⵔⴱⴰⵜⵉⵏ ⵜⵉⵎⵥⵥⵢⴰⵏⵉⵏ.

ⵜⵉⵏⵎⵍ ⵏ ⵙⵍⵉⵍⵍⵓ
ⵜⴽⴽⴰ ⵜⵉⵏⵎⵍ ⵏ ⵙⵍⵉⵍⵍⵓ ⵜⵟⵟⴼⴰⵜ ⵉ ⵜⴰⴳⵔⵓⵎⵎⴰ ⵜⴰⵏⵎⵍⴰⵏⵜ ⵏ ⴰⵢⵜ ⴱⵓ ⵡⴰⵍⵍⴰⵍ. ⴷⵖⵉ ⵜⵟⵟⴼⴰⵔ ⵉ ⵜⵉⵏ ⴱⵓⵎⴰⵍ ⴰⵢⵜ ⵓⵏⵉⵔ. 
ⵍⵍⴰⵏ ⴷⵄⴳⵙ ⵉⵙⵡⵉⵔⵏ ⵙⴳ ⵓⵎⵣⵡⴰⵔⵓ ⴰⵔ ⵡⵉⵙⵙ ⵚⴹⵉⵚ. ⴷⴰ ⴷⵉⴳⵙ ⵙⵙⵍⵎⴰⴷⵏ ⴽⴽⵓⵥ ⵏ ⵉⵙⵍⵎⴰⴷⵏ. ⴰⵎⴹⴰⵏ ⵏ ⵉⵍⵎⴰⴷⵏ ⴷⴰ ⵉⵍⴽⴽⵎ
ⵏⵏⵉⴳ 100 ⵏ ⵓⵏⵍⵎⴰⴷ.

ⵜⴰⴷⴰⵎⵙⴰ ⵏ ⵙⵍⵉⵍⵍⵓ
ⵜⴱⴷⴷⴰ ⵜⴷⴰⵎⵙⴰ ⵏ ⵙⵍⵉⵍⵍⵓ ⵅⴼ ⵜⴽⵔⵢⴰ ⵏ ⵜⵎⵙⴷⵉ: ⵉⵔⴷⵏ, ⴷ ⵇⵉⵍⵍⵓ. ⵜⵜⴷⴷⵓⴳⵉ ⴷⵉⴳⵙ ⵜⴰⵣⴰⵔⵜ. ⵉⴳⵔⴰⵏ ⵏ ⵙⵍⵉⵍⵍⵓ ⴱⴹⴰⵏ ⵅⴼ ⵜⵎⴰⵣⵉⵔⵜ
ⵏⵏⴰ ⵢⵓⵎⴰⵏ ⴽⵉⴳⴰⵏ ⵏ ⵉⴷⵖⴰⵔⵏ ⴰⵎⵎ: ⵜⴰⵎⵙⵙⴰⵖⵔⵓⵜ, ⴱⵓⵜⴳⵯⴷⴷⵉⵎⵜ, ⴱⵓ ⵉⴳⵯⵍⵥⴰⵏ, ⴷⴷⴰⵡ ⵜⵖⵔⵎⵜ, ⵓⵔⵓⵣⵏ, ⵉⵎⵉ ⵏ ⵜⴰⵍⴰⵜ. ⴷ ⵉⵙⵔⵉⵏ, ⴰⴳⵯⵎⵎⴰⴹ
ⵏⵏⴰ ⴳ ⵏⵜⵜⴰⴼⴰ ⴷⴷⴰⵡ ⵜⵣⵔⴰ. ⵜⴰⵖⴷⴰ ⵏ ⵓⵃⴱⴰⵔⵉ.

ⴽⵉⴳⴰⵏ ⵏ ⵉⴼⴷⴷⴰⵎⵏ ⵏ ⵙⵍⵉⵍⵍⵓ ⵜⵜⴷⴷⵓⵏ ⴰⴷ ⵅⴷⵎⵏ ⴳ ⵜⵎⵉⵣⴰⵔ ⵢⴰⴹⵏⵉⵏ. ⵍⵍⴰⵏ ⵡⵉⵏⵏⴰ ⵉⵇⵇⵉⵎⴰⵏ ⵖⵉⵔ ⴳ ⵍⵎⵕⵕⵓⴽ. ⵍⵍⴰⵏ ⵡⵉⵏⵏⴰ ⵉⵏⴹⵓⵏ ⴰⵎⴰⵏ. ⴷⴷⴰⵏ ⴰⵢⵜ ⵙⵍⵉⵍⵍⵓ 
ⵙ ⴼⵕⴰⵏⵚⴰ ⵙⴳ ⵉⵙⴳⴳⵯⴰⵙⵏ ⵉⵎⵣⵡⵓⵔⴰ ⵉⵟⵟⴼⴰⵕⵏ ⴰⵣⴰⵔⵓⴳ ⵏ ⵜⵎⵓⵔⵜ. ⴽⵉⴳⴰⵏ ⴷⵉⴳⵙⵏ ⵓⵙⵉⵏ ⴰⵔⵔⴰⵡ ⴷ ⵜⵓⵜⵎⵉⵏ ⵏⵏⵙⵏ, ⴰⵔ ⴷ ⵜⵜⵓⵖⵓⵍⵏ ⴽⵓ ⴰⵏⴱⴷⵓ. ⴷⴰ ⴷ ⵜⵜⴰⵡⵉⵏ
ⵜⵉⵎⵙⵙⵓⴷⵓⵜⵉⵏ ⴷ ⵡⴰⵜⴰⵢ ⵉⵀⵢⵢⴰⵏ, ⴷⴰ ⵜⵜⴰⵙⵉⵏ ⴰⵢⵜ ⵜⵎⵖⵔⵉⵡⵉⵏ, ⴰⵔ ⵙⵙⴰⵖⵏ ⴽⵉⴳⴰⵏ ⵓⵍⴽⴹ ⵏⵖ ⴷⴷⵍⵍⴰⵃ. ⴷⴰ ⵜⵜⵓⵎⵓⵏ ⴳ ⵜⴷⴰⵎⵙⴰ ⵏ ⵜⵎⴰⵣⵉⵔⵜ ⴰⵛⴽⵓ ⴷⴰ ⴷ ⵜⵜⴰⵡⵉⵏ
ⵉⴷⵔⵉⵎ ⵉⴳⴳⵓⴷⵉⵏ. 

ⵍⵎⵓⵔⵛⵛⴰⵃ ⵏ ⵙⵍⵉⵍⵍⵓ
ⴰⵅⵎⴰⵙⵉ ⵍⵃⵓⵙⴰⵢⵏ ⴰⵢ ⴷ ⵉⵜⵜⵎⵜⵜⴰⵍⵏ ⵙⵍⵉⵍⵍⵓ ⴳ ⵜⵖⵉⵡⴰⵏⵜ ⵏ ⴱⵓⵎⴰⵍⵏ ⴷⴰⴷⵙ ⵡⴰⵀⵍⵉ ⵏ ⵜⵙⵓⵜⵉⵡⵉⵏ ⴰⵢⴰ. ⵙⴳ 1991. ⵓⵔ ⴱⴰⵀⵔⴰ ⵉⵖⵔⵉ ⵎⴰⵛⴰ ⵉⵙⵙⵏ
ⵎⴰⵙ ⵉⵜⵜⴰⵎⵥ ⵉⵎⵣⴷⴰⵖ ⵏ ⵙⵍⵉⵍⵍⵓ ⵏⵏⴰ ⵄⴳⴰⵏ ⵉⵎⵥⵍⴰⴹ ⵙ ⵓⵎⴰⵜⴰ. ⵓⵔⵎⵏ ⵉⴼⴷⴷⴰⵎⵏ ⵏ ⵙⵍⵉⵍⵍⵓ ⴰⴷ ⵜ ⵙⴹⵕⵏ ⴽⵉⴳⴰⵏ ⵏ ⵜⵉⴽⴽⴰⵍ. ⴰⵔ ⴷⵖⵉ ⵉⵙⵓⵍ ⵉⵍⵍⴰ ⵅⴼ ⵡⴰⴽⴰⵍ ⵏ ⵜⵇⴱⵉⵍⵜ. ⵓⵔ ⴷⵊⵓⵏ ⴰ ⵏⵜⵜⴰ  ⵉⵔⵓⵔⴰ ⵅⴼ ⵜⵏⴰⴼⵓⵜ ⵏ ⵜⵇⴱⵉⵍⵜ ⵖⴰⵙ ⵜⵉⵏ ⵜⵡⴰⵛⵓⵏⵜ ⵏⵏⵙ ⴰⵢ ⴷ ⵉⵙⵙⵏ.

ⵉⵙⴰⵖⵓⵍⵏ